આગામી દિવસોમાં પ્રાણીસંગ્રહાલય હવે જંગલી પ્રાણીઓ વિશે જાણકારી મેળવવાનું એક મહત્વનું કેન્દ્ર બની રહેશે. વાઇલ્ડલાઇફ ઇન્સ્ટિટયુટ ઓફ ઇન્ડિયાના સિનિયર પ્રોફેસર ડૉ.બિતાપી સિંહાએ જણાવ્યું કે,હવે દરેક પ્રાણીસંગ્રહાલયનો અલગ માસ્ટર પ્લાન હશે.પ્રાણીસંગ્રહાલયમાં ઇન્ટરપ્રિટેશન કેન્દ્ર હશે જયાં પ્રાણી વિશેની ભરપૂર માહિતી,સાહિત્ય ઉપલબ્ધ હશે. મુલાકાતીઓને ફિલ્મ દર્શાવાશે. ગાઇડ મુલાકાતીઓને દરેક પ્રાણી વિશેની જાણકારી આપશે. પ્રાણીને હેરાન કરનારાં માટે શિક્ષાત્મક પગલાઓ લેવાશે. માસ્ટર પ્લાન આધારે જ ઝૂ ડાયરેક્ટરે કામગીરી કરવાની રહેશે. ઝૂ એજ્યુકેશન પ્લાન માટેની માર્ગદર્શિકા બનાવાઇ છે. જો માસ્ટર પ્લાન આધારે કામગીરી નહીં થાય તો સેન્ટ્રલ ઝૂ ઓથોરિટી ઝૂને નોટિસ આપશે.